Kevin nou bo Roger op ranglys | Netwerk24
28 Januarie 2019 15:35
Hoewel Suid-Afrika se Kevin Anderson slegs die tweede ronde van die Australiese Ope kon haal – een ronde beter as in 2018 – het hy weer tot vyfde op die nuutste wêreldranglys geklim.
Anderson het daarmee verby die tennismaestro Roger Federer van Switserland op die ranglys geskuif.
Die kampioen in 2018 is vanjaar in die vierde ronde in Melbourne deur Griekeland se Stefanos Tsitsipas uitgeskakel. Hy moes ’n klomp ranglyspunte verdedig en sy vroeë nederlaag het hom duur te staan gekom.
Federer het met drie plekke teruggesak tot sesde, terwyl die jong Griek met drie plekke tot 12de geklim het.
Sewe van die voorste 10 spelers is nou 30 jaar of ouer.
Verlede jaar se ander finalis, Marin Cilic, het ook drie plekke teruggesak na 10de.
Top10: 1. (-) Novak Djokovic (Serw) 10 955; 2. (-) Rafael Nadal (Sp) 8 320; 3 (+1) Alexander Zverev (Duits) 6 475; 4. (+1) Juan Martin del Potro (Arg) 5 060; 5. (+1) Kevin Anderson (SA) 4 845; 6. (-3) Roger Federer (Swit) 4 600, 7. (+2) Kei Nishikori (Jap) 4 110; 8. (-) Dominic Thiem (Oost) 3 960; 9. (+1) John Isner (VSA) 3 155; 10 (-3) Marin Cilic (Kro) 3 140. – Sportredaksie
Meer oor: Kevin Anderson | Novak Djokovic | Ranglys | Roger Federer